Page:Merry Muses of Caledonia.djvu/86

(　80　)

How can I keep my maidenhead, My maidenhead, my maidenhead; How can I keep my maidenhead, Among sae mony men, O.

The captain bad a guinea for't, A guinea for't, a guinea for't; The captain bad a guinea for't, The colonel he bad ten, O.

But I'll do as my minnie did, My minnie did, my minnie did; But I'll do as my minnie did, For siller I'll hae nane, O.

I'll gie it to a bonie lad, A bonie lad, a bonie lad; I'll gie it to a bonie lad, For just as gude again, O.

An auld moulie maidenhead, A maidenhead, a maidenhead; An auld moulie maidenhead, The weary wark I ken, O.

The stretchin' o't, the strivin' o't, The borin' o't, the rivin' o't, And ay the double drivin' o't, The farther ye gang ben, O.